English: Thank you, David. Yes, it has been a serious challenge to get people in off the streets, and I really do have an enormous amount of respect for the numbers of people working across Wales to get that to happen so quickly. There is still an ongoing challenge, and we know that most local authorities are working at close to, or at capacity in all areas. I don't have a global figure as such, but I can tell you that it's nil in most authorities, and in low single figures in the main cities. It changes on a daily basis as people present, so it's very difficult to pinpoint a point in time and say, 'There are seven' or whatever, but it's very low. But, obviously, we have had to accommodate a large number of people who would have otherwise been hidden homeless. You'll remember we were running a campaign before this happened to get people to identify as homeless if they were sofa surfing or sleeping in spare rooms, and so on, and, of course, people have been reluctant to keep those arrangements going, and so we've had a lot more people to get into accommodation. That has been done, and I'm grateful to all of our partners across Wales who've worked so very hard to do that. We also have an increased problem where the Home Office has been using limited accommodation capacity to house asylum seekers, and that's placing a strain on the system, and we've had to work very hard to make sure that we're talking to each other properly to ensure that we're not both trying to secure the same accommodation at the same time in some areas, and we have had those conversations. But there's no doubt that puts an increased strain on the system. And then, the last thing we're dealing with at the moment is the need to accommodate prisoners who are being released. So, we have the normal prison releases. Just to be clear, those are still ongoing; if you've come to the end of your time, you've served your time, you get released regardless. No prisoners who are up for early release would have the virus, but we do have occasions where a prisoner who's just up for release in the normal course of that might be showing symptoms. There is a pathway now in place to ensure that those prisoners are properly accommodated, properly transported, with all of the safety for both the released prisoner and the staff dealing with them, and the accommodation that they're returning to, in place. I'm very grateful to the partners who've worked with us so very hard to get those things catered for in the system as well.
Welsh: Diolch, David. Do, bu'n her ddifrifol i gael pobl oddi ar y strydoedd, ac mae gen i barch mawr iawn tuag at y bobl niferus sy'n gweithio ledled Cymru er mwyn sicrhau bod hynny yn digwydd mor gyflym. Mae her yn parhau o hyd, ac rydym yn gwybod bod y rhan fwyaf o awdurdodau lleol yn gweithio'n agos at gapasiti, neu at gapasiti llawn, ym mhob ardal. Nid oes gen i ffigur cyffredinol fel y cyfryw, ond gallaf ddweud wrthych ei fod yn ddim yn y rhan fwyaf o awdurdodau, ac mewn ffigurau sengl isel yn y prif ddinasoedd. Mae'n newid yn ddyddiol wrth i bobl gyflwyno'u hunain, felly mae'n anodd iawn nodi amser a dweud, 'Mae saith' neu beth bynnag, ond mae'n isel iawn. Ond, yn amlwg, rydym ni wedi gorfod darparu ar gyfer llawer iawn o bobl a fyddai fel arall wedi bod yn un o'r rhai digartref cudd. Byddwch chi'n cofio yr oeddem yn cynnal ymgyrch cyn i hyn ddigwydd i gael pobl i nodi eu bod yn ddigartref os oedden nhw'n syrffio soffa neu'n cysgu mewn ystafelloedd sbâr, ac yn y blaen, ac, wrth gwrs, mae pobl wedi bod yn amharod i barhau â'r trefniadau hynny, ac felly rydym ni wedi cael llawer mwy o bobl i ddod o hyd i lety ar eu cyfer. Mae hynny wedi ei wneud, ac rwy'n ddiolchgar i bob un o'n partneriaid ledled Cymru sydd wedi gweithio mor galed i wneud hynny. Mae gennym ni broblem gynyddol hefyd lle mae'r Swyddfa Gartref wedi bod yn defnyddio capasiti llety prin i gartrefu ceiswyr lloches, ac mae hynny'n rhoi straen ar y system, ac rydym ni wedi gorfod gweithio'n galed iawn i wneud yn siŵr ein bod yn siarad â'n gilydd yn iawn i sicrhau nad ydym ill dau yn ceisio sicrhau'r un llety ar yr un pryd mewn rhai ardaloedd, ac rydym ni wedi cael y sgyrsiau hynny. Ond nid oes unrhyw amheuaeth bod hynny'n rhoi mwy o straen ar y system. Ac yna, y peth olaf yr ydym yn ymdrin ag ef ar hyn o bryd yw'r angen i ddarparu llety ar gyfer carcharorion sy'n cael eu rhyddhau. Felly, mae gennym ni'r achosion arferol o ryddhau o'r carchar. I fod yn glir, maen nhw'n parhau; os ydych chi wedi dod i ddiwedd eich amser, rydych chi wedi dod i ddiwedd eich amser yn y carchar, rydych chi'n cael eich rhyddhau beth bynnag. Ni fyddai gan unrhyw garcharorion sy'n cael eu rhyddhau yn gynnar y feirws, ond mae gennym adegau pan fydd carcharor sydd ar fin cael ei ryddhau yn ôl y drefn arferol yn dangos symptomau. Mae llwybr ar waith bellach i sicrhau bod y carcharorion hynny yn cael eu lletya'n briodol, eu cludo'n briodol, a bod yr holl gamau diogelwch ar gyfer y carcharor sy'n cael ei ryddhau a'r staff sy'n ymdrin â nhw, a'r llety maen nhw'n dychwelyd iddo yn cael eu cymryd. Rwy'n ddiolchgar iawn i'r partneriaid sydd wedi gweithio gyda ni mor ddiwyd i sicrhau bod darpariaeth ar gyfer y pethau hynny yn y system hefyd.